b'\n_START_ARTICLE_\nKapljica (pravljica)\n_START_SECTION_\nO pravljici Kapljica:\n_START_PARAGRAPH_\nPravljica Kapljica ima 4 nadaljevanja in sicer Zimsko zgodbo, Kapljica na obisku pri povodnem mo\xc5\xbeu, Kapljica v pomladi (Pozdrav pomladi) in Modro pravljico o mavrici in Modrem svetu. V Zimski zgodbi spoznava lepote zime in jeseni in se u\xc4\x8di pri \xc5\xa1kratih ... V Modri pravljici se Kapljica u\xc4\x8di razlikovati lepe misli od slabih in prijazni \xc4\x8darovnici Modri pomaga izpolnjevati lepe \xc5\xbeelje. Tretja pravljica Kapljica na obisku pripoveduje, kako je povodni mo\xc5\xbe Voltek, ki \xc4\x8duva svoj \xc4\x8disti ribnik, prestra\xc5\xa1il potepu\xc5\xa1ko morsko Kapljico, prepri\xc4\x8dan, da ho\xc4\x8de v njegov ribnik vre\xc4\x8di smeti ... Najpogosteje ga obi\xc5\xa1\xc4\x8de jeseni. V pravljici Kapljica v pomladi, sre\xc4\x8da metulja in spoznava pomladne ro\xc5\xbeice \xe2\x80\xa6\n_START_SECTION_\nInterpretacija pravljice:\n_START_PARAGRAPH_\nPravljico lahko interpretiramo na razli\xc4\x8dne na\xc4\x8dine. Pravljica govori o brezmejni materinski ljubezni, ko Morjanka sprejme svojo h\xc4\x8der Kapljico nazaj domov neozirajo\xc4\x8d se na h\xc4\x8derin pobeg od doma. Pravljica govori tudi o tem, kako pomembno je prijateljstvo, saj bi se brez njih Kapljica posu\xc5\xa1ila in ne bi nikoli ve\xc4\x8d videla svoje mame Morjanke.\n_START_SECTION_\nO mavri\xc4\x8dnem gledali\xc5\xa1\xc4\x8du:\n_START_PARAGRAPH_\nMavri\xc4\x8dno gledali\xc5\xa1\xc4\x8de je potujo\xc4\x8da pravlji\xc4\x8dna de\xc5\xbeela in se lahko uresni\xc4\x8di kjerkoli. Vsak prostor je kot\xc2\xa0\xc2\xbbbelo platno\xc2\xab\xc2\xa0- scenografija se prilagodi vsakemu prostoru posebej in izvajanje vsebin razli\xc4\x8dnim starostnim skupinam. V predstave so z aktivnim sodelovanjem vklju\xc4\x8deni tudi otroci, ki se tudi odzivajo vedno malo druga\xc4\x8dne, zato so predstave enkratne in razen osnovne vsebine, neponovljive.\n_START_SECTION_\nKapljica, kot gledali\xc5\xa1ka igra:\n_START_PARAGRAPH_\nAvtorica pravljice, lutk in scenografije ter izvajalka je Jana Str\xc5\xbeinar. Avtor glasbe je Lado Jak\xc5\xa1a. Kapljica je nastala \xc5\xbee na za\xc4\x8detku ustvarjalne poti najprej kot predstava o letnih \xc4\x8dasih. Zima, pomlad in jesen pa imajo toliko razko\xc5\xa1ja, da je vsak letni \xc4\x8das, z Kapljico v glavni vlogi, dobil svojo predstavo. Kapljica \xc5\xa1e vedno pogosto nastopa, najve\xc4\x8dkrta za pred\xc5\xa1olske otroke. Ob vsakem obisku se vedno posebej prilagodi starosti in okolju v katerem se znajde. Leta 1989 je pravljica iz\xc5\xa1la v knjigi.'